Държавен вестник, бр. 104, 2011 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  104
От 1 януари 2010 г. всички превозни средства 
трябва да отговарят на техническите изисквания 
на Правило № 13 на ИКЕ или на Директива 
71/320/ЕИО (с измененията є), прилагани от 
датата на тяхната първа регистрация или от 
влизането в експлоатация, ако регистрацията 
не е задължителна, или поне на изискванията 
на Правило № 13, серия поправки 06, или Ди­
ректива 71/320/ЕИО съгласно измененията є 
с Директива 91/422/ЕИО.
Ремаркетата (ремаркета, полуремаркета 
и ремаркета с централна ос) трябва да бъдат 
оборудвани с антиблокираща спирачна система 
от категория А. Моторните превозни средства 
трябва да бъдат оборудвани с антиблокираща 
спирачна система от категория 1.
4.2. Спирачка забавител 
Изисква се за МПС с първоначална регис­
трация след 30 юни 1997 г., с максимална маса 
над 16 тона или одобрени да теглят ремарке 
с максимална маса над 10 тона. От 1 януари 
2010 г. всички моторни превозни средства тряб­
ва да отговарят на техническите изисквания 
на Правило № 13 на ИКЕ или на Директива 
71/320/ЕИО с техните изменения, прилагани 
от датата на първата им регистрация, или 
на минимум на техническите изисквания на 
Правило № 13 на ИКЕ, серия изменения 06, 
или Директива 71/320/ЕИО, с измененията, 
въведени към нея чрез Директива 91/422/ЕИО.
Износоустойчивата спирачна система трябва 
да е тип IIA. Превозните средства, оборудвани 
със системи за забавяне на скоростта, които 
излъчват висока температура и са разположени 
зад задната стена на кабината на водача, трябва 
да са съоръжени с термичен екран, който да 
е сигурно закрепен и разположен между тази 
система и цистерната или товара, така че да се 
избегне всякакво, дори локално, нагряване на 
стената на цистерната или на товара.
В допълнение на това термичният екран 
трябва да защитава спирачната система от 
всякакво, даже и случайно, разсипване или 
разлив от товара. Например задоволителна 
може да се счита защита, двойностенен екран.
5. Предпазване от пожар
Прилагат се технически условия в съответ­
ствие с таблицата към 9.2.1.
6. Кабина на водача (за EX, OX)
В случай, че кабината на водача не е изра­
ботена от трудно запалими материали, зад нея 
трябва да се монтира защитна преграда, напра­
вена от метал или друг подходящ материал, със 
същата ширина като ширината на цистерната. 
Всички евентуално съществуващи прозорци в 
задната страна на кабината или в защитната 
преграда трябва да бъдат херметично затворени 
и направени от огнеупорно безопасно стъкло с 
огнеупорни рамки. Освен това между цистер­
ната и кабината или преградата трябва да има 
разстояние не по-малко от 15 cm.
7. Резервоари за гориво (без АТ)
Резервоарите за гориво, предназначени за 
захранване на двигателя на превозното средство, 
трябва да отговарят на следните изисквания:
В случай на евентуално протичане горивото 
следва да се оттича към земята, без да влиза 
в контакт с нагорещени части на превозното 
средство или с товара; резервоарите за гориво, 
съдържащи бензин, трябва да са съоръжени с 
ефективно искрогасително устройство в гър­
ловината или с капачка, която да осигурява 
херметическото затваряне на гърловината
8. Двигател (без АТ)
Двигателят, задвижващ превозното средство, 
трябва да бъде оборудван и разположен така, 
че да се избегне всякаква опасност за товара 
в резултат на загряване или запалване. В слу­
чаите на превозни средства EX/II и EX/III 
конструкцията на двигателя трябва да бъде от 
тип със запалване чрез сгъстяване на работната 
смес (дизелов двигател).
9. Изпускателна система (без АТ)
Ауспуховата система, както и тръбите за от­
работилите газове, трябва да бъде така насочена 
или защитена, че опасността от загряване или 
запалване на товара да е напълно избегната. 
Разположените точно под резервоара за гориво 
(за дизелово гориво) части на ауспуховата сис­
тема трябва да отстоят най-малко на 100 mm 
от него или да са защитени с термичен екран.
10. Отоплителни устройства 
Отоплителите с гориво следва да отгова­
рят на съответните технически изисквания на 
Правило на ИКЕ № 122, с техните изменения, 
или на Директива 2001/56/EО, с измененията 
към нея, в съответствие с датите на приложе­
ние, посочени в тях, и на условия 9.2.4.7.2 до 
9.2.4.7.6, приложими съгласно таблицата в 9.2.1. 
Отоплителите с гориво и пътят на отработилите 
газове към тях трябва да са така проектирани, 
разположени, защитени или покрити, че да се 
предотврати всякаква опасност от загряване 
или подпалване на товара. Това изискване се 
счита за изпълнено, ако резервоарът за гориво 
и системата за отработили газове на устрой­
ството са в съответствие с условия, подобни на 
предписаните по отношение на резервоари за 
гориво и системи за отработили газове в 9.2.4.3 
и съответно 9.2.4.5.
11. Ограничител на скоростта 
Моторните превозни средства (с надстройка 
или влекачи за полуремаркета), чиято макси­
мална маса надхвърля 3,5 тона, трябва да бъдат 
оборудвани с ограничител на скоростта съгласно 
техническите изисквания на Правило № 89  на 
ИКЕ с измененията към тях. Ограничителят 
следва да бъде настроен така, че скоростта да 
не може да надхвърля 90 km/h, като се има 
предвид толерансът на устройството. Това изис­
кване се отнася за МПС, чиято максимална маса 
надвишава 12 тона, първоначално регистрирани 
след 31 декември 1987 г., и за всички МПС с 
максимална маса над 3,5 тона, но не повече от 
12 тона, регистрирани след 31 декември 2007 г.